Diari Oficial de la Generalitat Valenciana


Sumari del DOGV 4141, del 04-12-2001 (2001/11853)

ORDRE de 7 de novembre de 2001, de la Conselleria de Justícia i Administracions Públiques, per la qual s'aprova la classificació en classe tercera del lloc de treball d'oficial major de l'Ajuntament de Mutxamel.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4141

Data del DOGV
:   04-12-2001

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2001/11086


Data del document
:   07-11-2001

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * Mutxamel
    * professió administrativa
    * administració local

ORDRE de 7 de novembre de 2001, de la Conselleria de Justícia i Administracions Públiques, per la qual s'aprova la classificació en classe tercera del lloc de treball d'oficial major de l'Ajuntament de Mutxamel. [2001/11780]
  
El ple de l'Ajuntament de Mutxamel, en sessió celebrada el dia 4 de setembre de 2001, va acordar modificar la plantilla de personal per mitjà de la creació de la plaça d'oficial major, adscrita a la Secretaria General.
  
En el mateix acord plenari s'adoptà la resolució de sol·licitar a aquesta Conselleria de Justícia i Administracions Públiques la classificació del citat lloc de treball d'oficial major com a pertanyent a la subescala de secretaria-intervenció.
  
Consta en l'expedient certificat expedit per la Secretaria de la corporació acreditativa de l'aprovació de la plantilla, i la publicació en el Butlletí Oficial de la Província.
  
Vist el que disposa l'article 2 del Reial Decret 1732/1994, de 29 de juliol, en l'apartat c) del qual disposa que les secretaries de classe tercera estan reservades a funcionaris pertanyents a la subescala de secretaria-intervenció; i en l'apartat g) que per mitjà de la modificació de la seua corresponent plantilla, les entitats locals podran crear llocs de treball de col·laboració reservats a funcionaris d'administració local amb habilitació de caràcter nacional de la subescala i categoria que procedisca per a l'exercici de funcions de col·laboració de secretaria, intervenció o tresoreria.
  
En virtut d'això, i en ús de les competències atribuïdes pels articles 2.2.a) i 6.2 del Decret 159/1997, de 29 d'abril, del Govern Valencià, pel qual s'aprova el Reglament Regulador de les competències de la Generalitat Valenciana relatives als funcionaris d'administració local amb habilitació de caràcter nacional.
  
ORDENE
  
Classificar el lloc de treball d'oficial major de l'Ajuntament de Mutxamel en secretaria de classe tercera, i queda reservat a funcionaris d'administració local amb habilitació de caràcter nacional, pertanyents a la subescala de secretaria-intervenció, sense perjuí del que preveu la disposició transitòria primera c) i d) del Reial Decret 1174/4987, de 18 de setembre.
  
Contra aquesta ordre, que posa fi a la via administrativa, es podrà interposar, potestativament, recurs de reposició davant del mateix òrgan que ha dictat l'acte, en el termini d'un mes comptat des de l'endemà al de la seua publicació, o bé, recurs contenciós administratiu davant del Jutjat Contenciós Administratiu de València, en el termini de dos mesos comptats des de l'endemà al de la seua publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que utilitze qualsevol altra via que es considere oportuna.
  
València, 7 de novembre de 2001
  
El conseller de Justícia i Administracions Públiques,